REFERAT FRA MØTE I ARKIVFORUM – 16. MARS 2005  KL. 13.00 – 16.00

Sted:  Rådsrommet, Med.fak.

Til stede:

Anne Mjelde Kræmer, S-adm.

Anne Sofie Spjelkavik Hansen, S-adm.

Sissel Myrvang, S-adm.

Reidun Fyhn, S-adm.

Inghill Harjo, Jur.fak.

Anna Løken, Jur.fak.

Gøril Heimland, Mat.nat.

Kristin Opdal, Mat.nat.

Gerd Furumo, ISM, Med.fak.

Edel Hauan, TMU

Lilly Martinsen, Samisk Senter

Gerd Pedersen, SV-fak.

Rigmor Gärtner, SV-fak.

Rita Rasmussen, Hum.fak.

Benny Pedersen, NFH

Gunn Tove Thomassen, NFH

Vigdis Nilssen, Med.fak.

Lill Heidi Steen, Med.fak.

Møteleder:  Sissel Myrvang.

1. Referatsaker.

Referat fra møte i Arkivforum 14.12.2004 ble godkjent.  

Sissel opplyste at det er kommet svar fra Riksarkivet vedr. en av sakene som var oppe i forrige møte:  Bevaring av oppgaver/avhandlinger på høyere nivå og doktorgradsnivå. Konklusjonen er at disse skal avleveres til Nasjonalbiblioteket og bevares der, ikke hos Arkivverket. UB er avleveringsinstans til NB, Mo i Rana, og sitter dessuten med et magasineksemplar hos seg. Antar at fakultetene/enhetene vil ønske å oppbevare oppgaver/avhandlinger for egne kandidater ut fra forskjellige hensyn, men vi trenger altså ikke å bevare disse oppgavene/avhandlingene som arkivmateriale. 

2. Orienteringer.

Sissel og Anne Sofie har vært i møter rundt på fakultetene og avdelinger med informasjon og demoer i forbindelse med overgangen til elektronisk arkiv og saksbehandling.  Møtene har vært nyttige, og det er kommet tilbakemeldinger og kreative innspill.  De har fått møte brukerne og fått lederne i tale og mener at også de har lært noe av dette. 

Anne Sofie melder at det vil komme flere Doculivekurs – både nybegynner og oppfriskningskurs.  4 kurs vil bli holdt i den nye PC-laben i Teorifagsbygget – sannsynligvis uka etter påske.

Kristin Opdahl, Mat.nat. har vært på kurs i Bergen om innsyn i arkiver (Norsk Arkivråd).  Der var de bl.a. innom Bergen byarkiv på omvisning og det var veldig bra.  Det var gode foredragsholdere på kurset, men kanskje litt lite relevante temaer for vår situasjon.

3. Oppsummering av saker fra ”Work-shopen” 11. februar.

Vedr. behandlingsmåten for NFR-prosjekter på fakultetene.  Dette varierer nok en god del fra fakultet til fakultet, og behøver ikke være slik det er oppsummert i notatet.  Det blir sikkert mulig å diskutere dette igjen - ved senere anledninger. 

Vedr. elektroniske møtebøker.  

Lill Heidi har laget test i kursbasen og vist denne til brukerne ved Med.fak. og brukerne viste seg å være veldig godt fornøyd.  

Det ble vist eksempel på møtebok med tilknytta saker  og det ble presisert at dette må gjøres fra DL Plus – på arkivet. 

Marianne har tidligere sendt ut en oppskrift på hvordan man gjør dette. Anne Sofie vil se på denne og sende den ut på nytt.

Vi ble enige om at arkivarene skal prøve å lage elektroniske møtebøker.  Bestem hvilke styrer og utvalg som det skal lages møtebøker for, så prøves dette ut og så evaluerer vi erfaringene ved årets slutt.

Vedr. periodisering.  

Det er sikkert mange spørsmål fortsatt.  Det er lurt å avslutte samlenummer som har gått over flere år.  Lag ny sak fra 2005, og husk å sett på kryssreferanse. Også andre saker med mange dokumenter kan det være lurt å avslutte for at det ikke skal bli for arbeidskrevende å kvalitetssikre alle gamle dokumenter/filer i slike saker. Dersom saken fortsetter i eArkiv skal det opprettes kryssreferanse og det skal henvises til ny eSak på saksomslaget i papirarkivet. Et tips er å lage et ”standard-ark” som er nesten ferdigutfylt – til bruk i denne forbindelse. 

Skriv ut restanseliste for egen enhet/fakultet pr. 31. mars 2005, og denne kan da brukes som kontroll på at alle dokumenter som skal arkiveres på papir kommer til arkiv.

Det går stort sett bra rundt på fak./avd. med å få inn restanser og avslutte saker, men det er selvfølgelig noen  problemer med saksbehandlere som ikke følger opp.

4. Arkivarens nye rolle/oppgaver når arkivet blir elektronisk – hvilke konkrete oppgaver må vi utføre i DL hver dag. 

Forslag til standard-prosedyre vil bli laget (etter hvert) og blir da sendt ut til alle.  Det er laget en foreløpig versjon (som vi diskuterte gruppevis). 

Anne K. innledet under dette punktet og fortalte litt om hva hun tenker og synes om elektronisk arkiv pr. i dag:

Hun er positiv, venter på å komme i gang og ser fram til 1. april.  

Tror det kan bli bra å slippe alle papirene, arkivkopiene, slippe å sortere og sette i permer osv.  

Men hun regner også med at det krever stor omstilling, og kvalitetssikring vil bli svært viktig. 

Det som er negativt er at man som arkivar blir mer og mer ”låst” foran PC-en, fordi alt arbeidet foregår der. 

Rita kom med noen hjertesukk, som mange kunne si seg enig i:

Redd for at ting ikke skal fungere og at man skal gjøre feil.  Har alle virkelig fått med seg den opplæringa som er gitt – kommer dette til å gå bra ?  

Håper på ”smørbrød-lister” fra sentralt arkiv. 

Sissel kommenterte at det er viktig at oppgavene som skal og må gjøres – blir gjort - og at de blir gjort på riktig måte.  Fordi ting som ikke blir gjort, vil få større konsekvenser i det elektroniske arkivet.  (For eksempel at saksbehandlerne ikke husker å sende brevet ”til arkiv” – da blir det jo heller ikke journalført og sendt ”av gårde” !!!)

Derfor blir det også en viktig oppgave for oss å ”oppdra” våre saksbehandlere.

Vi hadde deretter en halv times gruppe-diskusjoner om dette temaet med kort oppsummering etterpå.  

Noe av det vi oppsummerte:  

Hvem skal fordele den elektroniske posten på fakultetet/enheten ?  Dette må være avklart før 1. april (mellom ledelsen og arkivet).

Ekstern post blir fortsatt stemplet, registrert og skannet.

Rutiner for å søke opp status F for journalføring:  Man kan for eksempel velge å gjøre dette en gang daglig – et bestemt klokkeslett – som blir kunngjort til alle saksbehandlerne – slik at de vet at det som ikke er ferdig innen da – blir journalført og sendt neste dag.

Arkivarene kan gjerne sende ut en e-post til ”sine folk” – med beskjed om ny rutine !

Viktig å sjekke hvem som er satt som mottakere av interne brev, slik at disse virkelig kommer til den som skal ha det.  Dette må gjøres i en overgangsperiode.  

Vi bør også sjekke innholdet på filene – i en overgangsperiode.

R-dokumenter må vi også holde øye med – står de for lenge i R,  bør vi ta kontakt og sjekke om det er noe som er avglemt.

Det er viktig å sjekke at riktig Type dokument er valgt – N eller U.

Tiden gikk fort, og vi ble ikke ferdige med sakslista.  Det ble derfor bestemt at vi tar et møte i uka etter 1. april (uke 14) -  for å diskutere elektroniske studentmapper og elektroniske personalmapper. 

Vi så på et eksempel på studentmappe fra NFH, laget av Gunn Tove og Benny.  Der fikk vi se hva en slik mappe kan inneholde, og det var enighet om at det så veldig bra ut å ha de fleste sakene vedr. en student samlet - i samme mappe. 

Mer diskusjon om hva en studentmappe bør inneholde fortsetter på det planlagte møtet i april. Innkalling blir sendt ut.

Referat v/ Rigmor og Vigdis

